Diskusjon:Sovjetunionen - Wikipedia

# Diskusjon:Sovjetunionen

### Frå Wikipedia – det frie oppslagsverket

# [endre] Debatt om artikkelen om Sovjetunionen

## [endre] POV eller NPOV?

POV står for engelsk «Point Of View» og er bruka for ein skrivestil med mykje «synsing» utan kjeldegrunnlag og drøfting av motsynspunkt. NPOV står tilsvarande for «Neutral Point Of View», og står for ein skrivestil der ein vurderer ulike faktorar ut frå ulike ståstader og ender opp med ei nokolunde balansert skildring. Dette treng ikkje (og bør ikkje) tyde at skildringa er heilt utan etiske vurderingar. Men det lyt altså gå tydeleg fram korleis ein kjem fram til konklusjonane (med god kjeldebruk), kva andre konklusjonar som kan dragast om ein har eit anna utgangspunkt for vurderingane — og kva som er det vanlege synspunktet. Når det er skilnader mellom desse, bør desse skilnadene gjerast godt greie for. -- Olve 18:43, 24 Sep 2004 (UTC)

Sjå òg Talk:Karl_Marx. BjarteSorensen 23:09, 24 Sep 2004 (UTC)

## [endre] POV tekst

Dette vart fjerna frå artikkelen fordi det er for POV:

  Sovjetunionen bestod til 1991, da den russiske delrepublikk-presidenten Boris Jeltsin kuppa den all-sovjetiske presidenten Mikhail Gorbatsjov frå makta etter å ha vore med på å redde han frå husarresten han blei halden i av gammalkommunistiske kuppmakarar, ved rett og slett å syte for at staten Gorbatsjov leidde, blei borte.

  Sovjetunionen var heilt til Gorbatsjov blei parti- og statssjef i 1985 ein eittpartistat. Gorbatsjov var i ferd med å opne systemet for fleire aktørar under slagorda glasnost (openheit) og perestrojka (omdanning), da det blei meir og meir tydeleg at han fall mellom to stolar. Mellom dei som ikkje ville ha noka endring i det heile og dei som såg sitt snitt til å grafse til seg makt og rikdom og tene på oppløysinga av staten, som Jeltsin og oligarkane, som tilrana seg statseigedom i store mengder på korrupt vis. Denne oppløysingsprosessen blei støtta av Vesten på ymse vis, og førte til ein sosial og demografisk katastrofe - produksjonslivet blei nær på heilt øydelagt, den sosiale tryggheita forsvann, store delar av folket sokk ned i djupaste armod, den gjennomsnittlege levealderen for menn gjekk ned med fleire år. Rest-Russland og fleire av dei tidlegare del-republikkane i Sovjetunionen blei avindustrialiserte uland igjen.

  Under den noverande presidenten i den Russiske Føderasjonen, Vladimir Putin, er den sosiale situasjonen stabilisert, men ikkje vesentleg betra. Det politiske systemet viser stadig klarare autoritære trekk.

  Kapitalismen har ikkje vore nokon suksess i Russland, verken Jeltsins korrupte eller Putins meir autoritære variant.

  Ei rekkje meiningsmålingar viser at eit fleirtal av russarane meiner dei hadde det betre i sovjet-tida, iallfall etter Stalin.

[slutt POV tekst] Lagt til av Dittaeva 08:09, 29 Sep 2004 (UTC)

## [endre] Debatt om denne artikkelen

Her kan du skrive innlegg om kva du tykkjer bør stå i denne artikkelen, og kvifor. Hugs: Ver sakleg!! Om du ikkje har brukarnamn, så trykk på linken i øvste høgre hjørnet og skriv deg på! Det er enklare for alle om vi veit litt om kven som er med på diskusjonen! -- Olve 18:43, 24 Sep 2004 (UTC)

Henta frå «http://nn.wikipedia.org../../../s/o/v/Diskusjon%7ESovjetunionen_19a0.html»

##### Views

- Innhaldsside
- Diskusjon
- Noverande versjon

##### Søk